બાદમાં ચર્ચ પાસેના હોલમાં ગરમાગરમ મેથીના ગોટા અને જલેબી અલ્પાહાર તરીકે આરોગતાં ફા. વર્ગિસ સાથે વાતચીત અને ફોટા-સેશનનો સૌએ લાભ લીધો હતો. ઓક્ટોબર ૧૧નો દિવસ શ્રી જીગર રાઠોડનો જન્મદિન હોઈ તેઓના પરિવાર તરફથી જન્મદિનની કેક કાપવાની વિધિમાં ઓક્ટોબરમાં જન્મદિન હતો તે સૌ જોડાયાં હતાં. “હેપી બર્થ ડે ટુ યુ” અને “બાર બાર દિન યે આયે”નાં સમુહ શુભેચ્છાગાનથી હોલમાં આનંદની છોળો ઉછળી રહી હતી.